PolyAgent/wiki_georgian_en_parallel_20231101 huggingface dataset:
ალიის ბრძოლა

ალიის ბრძოლა
ალიას მდინარესთან ბრძოლა — რომაელებსა და გალებს შორის მომხდარი პირველი ბრძოლა. იგი დასრულდა რომაელთა სასტიკი დამარცხებით.
წინარეისტორია
გალები საუკუნის დასაწყისში გადმოსახლდნენ აპენინების ნახევარკუნძულზე. ეტრუსკებთან ომისას მოხდა მათი პირველი შეხება რომაელებთან, როდესაც რომაელი ელჩები არაეთიკურად მოიქცნენ გალების მიმართ, რამაც გამოიწვია ძვ. წ. 390 წელს გალთა რომისკენ გალაშქრება.
ბრძოლის მიმდინარეობა
ძვ. წ. 390 წელს რომაელთა ლეგიონები და გალთა ჯარი მდინარე ალიის და ტიბროსის შესართავთან შეხვდნენ ერთმანეთს. რომაელთა ჯარი წარმოდგენილი იყო 4 ლეგიონით, დამხმარე და მოკავშირე ჯარებთან ერთად მათში 40,000 კაცი იყო, თანაც უმრავლესობა გაუწვრთნელი ახალბედები იყვნენ.
რომის ჯარი ძალიან გაწელილი იყო, რათა მოწინააღმდეგეებს არ შეძლებოდათ ზურგიდან შემოვლა, მაგრამ მიუხედავად ამისა, მაინც გალების წყობაზე მოკლე იყო. ცენტრი ძალიან სუსტი იყო, რეზერვი კი მარჯვენა ფლანგზე ბორცვზე განათავსეს.
გალთა ბელადმა ბრენუსმა ჩათვალა, რომ რომაელთა რეზერვი განკუთვნილია იმისთვის რომ, როდესაც ხელჩართული ბრძოლა დაიწყება, გალთა ზურგს დაარტყას. ამიტომ მან უპირველეს ყოვლისა ბორცვზე გამაგრებულ რეზერვს დაარტყა.
რომაელებმა ბრძოლა არც დაიწყეს ისე გაიქცნენ. ბრძოლის პროცესში არც ერთი ადამიანი არ დაღუპულა, დაიღუპნენ მხოლოდ პანიკური გაქცევისას ჭყლეტვაში. ბევრი ჯარისკაცი რომის მაგივრად ვეისკენ წავიდა. მდინარე ტიბრისთან მოხდა ჟლეტა, სადაც მთელი მარცხენა ფრთა გაიქცა. ყველა მდინარეში გადახტა თავის საშველად და ვინც ცურვა არ იცოდა ან გამძიმებული იყო იარაღით ყველა დაიხჩო.
მარჯვენა ფრთაზე მყოფებმა თავი ქალაქს შეაფარეს და პანიკაში კარიბჭე არც კი დაკეტეს.
შედეგები
ვინაიდან გაქცეულ რომაელთა უმეტესობამ თავი რომს კი არა ვეის შეაფარა, რომში ისინი დახოცილებად ჩათვალეს. ქალაქი პანიკამ მოიცვა. რომაელებმა უარი თქვეს მთელი ქალაქის დაცვაზე და მხოლოდ კაპიტოლიუმი გაამაგრეს, სადაც ყველა ბრძოლისუნარიანი მამაკაცი ოჯახებით და სენატორები შეეფარნენ. მეორე დღეს კი, რომის დაარსებიდან 364 წელს, გალებმა დაიკავეს რომი.
რესურსები ინტერნეტში
ტიტუს ლუვიუსი რომის ისტორია ქალაქის დაარსებიდან V წიგნი (რუსულად)
ტიტუს ლუვიუსი რომის ისტორია ქალაქის დაარსებიდან V წიგნი (ლათინურად)
პლუტარქე კამილუსის ბიოგრაფია
რომის რესპუბლიკის ბრძოლები
ძვ. წ. IV საუკუნის ბრძოლები
Birinci Qaradəmirçi

Birinci Qaradəmirçi (also, Karadamirchi, Karadamirchi Pervyye, Karademirchi Pervoye, and Karademirchi Pervyye) is a village and municipality in the Barda Rayon of Azerbaijan. It has a population of 1,865.
References
Populated places in Barda District
კიაკის რაიონი

კიაკის რაიონი — რაიონი პერუში, პუნოს რეგიონის სანდიის პროვინციაში. მდებარეობს ზღვის დონიდან 2 950 მეტრზე. 2007 წლის მონაცემებით, მოსახლეობა 2 419 ადამიანს შეადგენდა, სიმჭიდროვე 5.4 ადამიანი კმ²-ზე. ფართობი 447.9 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
პუნოს რეგიონის რაიონები
სანდიის პროვინციის რაიონები
ფენე

ფენე — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლა-კორუნიის პროვინციის ფეროლის კომარკის შემადგენლობაში. ფართობი — 26,29 კმ². მოსახლეობა — 12 868 კაცი (2020 წ.).
იხილეთ აგრეთვე
ლა-კორუნიის მუნიციპალიტეტები
რესურსები ინტერნეტში
ფენეს მუნიციპალიტეტის ოფიციალური საიტი
სქოლიო
ლა-კორუნიის მუნიციპალიტეტები
ლა-კორუნიის ქალაქები
ჩათყალის ველი

ჩათყალის ველი — ველი მდინარე ჩათყალის ზემოთში, დასავლეთ ტიან-შანში, ყირგიზეთში, მდებარეობს ფსქემის, სანდალაშის ქედებსა (ჩრდილო-დასავლეთი) და ჩათყალის ქედს (სამხრეთ-აღმოსავლეთი) შორის. ჩრდილოეთით ესაზღვრება თალასის ალათაუ. სიმაღლე 1000-2500 მ. ჩათყალის ველის ძირზე და ფერდობებზე მინდვრები, კაკლისა და ღვიის ტყეებია. არის მთის საძოვრები.
ლიტერატურა
ყირგიზეთის ველები
This Never Happened Before

This Never Happened Before
"This Never Happened Before" is a song from Paul McCartney's 2005 album Chaos and Creation in the Backyard. It was released to radio stations in the United States in 2006, peaking at #27 on Billboard's Adult Contemporary chart (see 2006 in music). It was included in the soundtrack of the movie The Lake House (2006).
Track listing
Promo CD DPRO-49684-2
"This Never Happened Before" (edit 2) - 3:13
"This Never Happened Before" (album version) - 3:23
Personnel
Per booklet.
Paul McCartney – vocals, Yamaha grand piano, Höfner bass guitar, Epiphone Casino electric guitar, Ludwig drums
Millennia Ensemble – strings, brass
Joby Talbot – conducting, arrangement
References
External links
Official site
[ Paul McCartney: Artist Chart History]
Paul McCartney songs
2005 songs
Songs written by Paul McCartney
Song recordings produced by Nigel Godrich
ბარნადერგი

ბარნადერგი — სოფელი ირლანდიაში, მდებარეობს გოლუეის საგრაფოში, კონაქტის პროვინციაში.
იხილეთ აგრეთვე
გოლუეის საგრაფო
გოლუეის საგრაფოს დასახლებული პუნქტები
სერგეი ნიგოიანი

სერგეი ნიგოიანი (დ. 2 აგვისტო 1993, ბერეზნოვატოვკა — გ. 22 იანვარი 2014, კიევი) — ევრომაიდანის ერთ-ერთი მონაწილე.
დაიბადა 1993 წელს დნეპროპეტროვსკის ოლქის სოფელ ბერეზნოვატოვკაში, მთიანი ყარაბაღიდან დევნილი სომეხის ოჯახში. 2011 წელს ჩააბარა დნეპროდერჟინსკის ფიზიკური აღზრდის კოლეჯში, საიდანაც გარიცხეს 2013 წელს. აქტიურად იყო დაკავებული კარატეთი. გატაცებული იყო რადიოტექნიკით. 2013 წლის 8 დეკემბრიდან დაწყებული იყო ევრომაიდანის ერთ-ერთი აქტიური წევრი. იმავე წლის დეკემბერში ბარიკადების ფონზე ჩაწერა ვიდეო, სადაც წაიკითხა ტარას შევჩენკოს პოემა „კავკასია“. 2014 წლის 22 იანვარს მოკლეს უკრაინაში მიმდინარე საპროტესტო აქციების დროს კიევში გრუშევსკის ქუჩაზე. დაკრძალეს სოფელ ბერეზნოვატოვკაში, უკრაინის ჰიმნის ფონზე.
სქოლიო
დაბადებული 2 აგვისტო
დაბადებული 1993
გარდაცვლილი 22 იანვარი
გარდაცვლილი 2014
ევრომაიდანი
ლევან ებანოიძე

ლევან ებანოიძე (დ. 14 ივნისი,1967,საქართველო) – ქართველი სპორტსმენი (სუმო), ევროპის ოთხგზის ბრინჯაოს პრიზიორი , 1999 წლის მსოფლიო ჩემპიონატის ოქროს მედლის მფლობელი (რიზა, გერმანია).
ძირითადი შედეგები
რესურსები ინტერნეტში
ლევან ებანოიძე — ქართული სპორტი
ქართველი სუმოისტები
დაბადებული 14 ივნისი
დაბადებული 1967
ფია

ფია — სოფელი საქართველოში, ასპინძის მუნიციპალიტეტში, ნაქალაქევის თემში. მდებარეობს მდინარე მტკვრის მარცხენა მხარეს, ზღვის დონიდან 1400 მეტრზე. ასპინძიდან დაშორებულია 19 კილომეტრით, ხერთვისიდან 4-5 კმ. შემორჩენილია IX-X საუკუნეების წმინდა გიორგის ეკლესია, აგრეთვე 995 წელს აგებული წმინდა თევდორეს ეკლესია მოხატულობის ფრაგმენტებით. სოფლის მახლობლად გამოქვაბულთა დიდი ჯგუფია.
დემოგრაფია
2014 წლის აღწერის მონაცემებით სოფელში ცხოვრობს 97 კაცი.
იხილეთ აგრეთვე
ფიის წმინდა თევდორეს ეკლესიის წარწერა
ლიტერატურა
სქოლიო
ასპინძის მუნიციპალიტეტის სოფლები
ტყვიავის გორასამარხები

ტყვიავის გორასამარხები — ძვ. წ. III ათასწლეულის II ნახევრის დასაწყისის არქეოლოგიური ძეგლი სოფელ ტყვიავთან (გორის მუნიციპალიტეტი). 1938-1974 წლებში გათხარეს (ხელმძღვანელი ს. მაკალათია) ერთმანეთის მახლობლად მდებარე გორასამარხი (დიამეტრი 15—20 მ, სიმაღლე 0,60—1 მ). კონსტრუქციულად გორასამარხები ერთმანეთის მსგავსია, სამივე ორმოიანია. პირველში 42 სამარხი აღმოჩნდა. სამარხები ორმოში სხვადასხვა სიღრმეზე იყო მოთავსებული. მიცვალებულები სხვადასხვანაირად ესვენენ (მოკრუნჩხული, ფეხებმოხრილი, გვერდზე მწოლარე, გულაღმა და სხვა). სამარხების უმრავლესობა უინვენტარო იყო. მხოლოდ 3 სამარხში იდო შავი თიხის ბადისებრი ჭურჭელი, ერთ-ერთში იპოვეს კაჟის ისრისპირი, საჭრისი და დანისპირი, ჩონჩხთან — ბრინჯაოს ბრტყელი ბეჭედი. მეორე გორასამარხში 1 მიცვალებული იყო დაკრძალული. აქ აღმოჩნდა ქვის ლახტისთავი, ბრინჯაოს სადგისი, დანისპირი და თიხის ჭურჭელი. მესამე გორასამარხში 2 მიცვალებული ესვენა, ერთ-ერთის თავის ქალას ქვეშ 3 სასაფეთქლე რგოლი იდო. რიყის ქვებში იპოვეს შავი ბადია. გორასამარხებში მოპოვებული მასალა გარკვეულ მსგავსებას ავლენს თრიალეთის უადრეს გორასამარხებთან.
ლიტერატურა
მაკალათია ს., ტყვიავის ყორღანული სამარხების არქეოლოგიური გათხრები, თბ., 1943
გორის მუნიციპალიტეტის არქეოლოგიური ძეგლები
ალექსი პეტრიაშვილი

ალექსი პეტრიაშვილი
ალექსი (ბუკა) პეტრიაშვილი (დ. 24 აგვისტო, 1970, თბილისი) — ქართველი დიპლომატი, პოლიტიკოსი. საქართველოს სახელმწიფო მინისტრი ევროპულ და ევროატლანტიკურ სტრუქტურებში ინტეგრაციის საკითხებში 2012-2014 წლებში.
1992 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტი ეკონომიური და სოციალური გეოგრაფიის განხრით.
1998-2009 წლებში მუშაობდა საქართველოს საგარეო საქმეთა სამინისტროში. 2001-2002 წლებში ავსტრიის რესპუბლიკაში საქართველოს საელჩოს
მთავარი მრჩეველი, 2002-2004 წლებში აშშ-ში, მექსიკასა და კანადაში საქართველოს საელჩოს მთავარი მრჩეველი, 2004-2009 წლებში საქართველოს საგანგებო და სრულუფლებიანი ელჩი თურქმენეთსა და ავღანეთის ისლამურ რესპუბლიკაში.
2012 წლის ოქტომბრამდე იყო პოლიტიკური პარტია „ჩვენი საქართველო - თავისუფალი დემოკრატების“ პოლიტიკური მდივანი.
2012 წლის 21 ოქტომბრიდან 7 ნოემბრამდე იყო საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“, ხოლო 25 ოქტომბერიდან სახელმწიფო მინისტრად დაინიშნა.
რესურსები ინტერნეტში
სქოლიო
დაბადებული 24 აგვისტო
დაბადებული 1970
საქართველოს ევროპულ და ევროატლანტიკურ სტრუქტურებში ინტეგრაციის საკითხებში მინისტრები
თბილისის სახელმწიფო უნივერსიტეტის კურსდამთავრებულები
საქართველოს VIII მოწვევის პარლამენტის წევრები
თბილისში დაბადებულები
ალექსი
წითელა (მთა)

წითელა (მთა)
წითელა — მთა საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. მდებარეობს რაჭის კავკასიონის მთავარ ქედზე, მდინარე რიონის მარცხენა შენაკადის — ზოფხიტურის სათავეში. სიმაღლე 4259 მ. აგებულია პალეოზოური კრისტალური ქანებით, კალთები ციცაბო და კლდოვანია. ჩრდილოეთ კალთაზე ვრცელი ფირნია, სამხრეთზე — რამდენიმე მცირე მყინვარი. დამახასიათებელია ნივალური ლანდშაფტი.
ლიტერატურა
რაჭა-ლეჩხუმისა და ქვემო სვანეთის მხარის მთები
ნაბი ჰაზრი

ნაბი ჰაზრი (ნამდვილი სახელი და გვარი ნაბი ალექბეროღლუ ბაბაევი) (დ. 10 დეკემბერი, 1924, ხურდალანი — გ. 15 იანვარი, 2007, ბაქო) — აზერბაიჯანელი პოეტი. სკკპ წევრი 1955-იდან.
ბიოგრაფია
დაამთავრა მ. გორკის სახელობის ლიტერატურის ინსტიტუტი. ლექსებს აქვეყნებს 1944-იდან. პირველი კრებული „ოცნებათა ყვავილები“ გამოსცა 1950. წერს პოემებს („სუმგაითის დღიური“ და სხვა). უმღერის სამშობლოს, სიყვარულს, მეგობრობას (ლექსი „ქართველ ძმებს“). ეკუთვნის კრებული „სამშობლო და უცხო მხარე“ (1958), „მუხა კლდეზე“ (1959), „დროის კალაპოტი“ და სხვა. თარგმნა ალექსანდრე პუშკინის, მიხეილ ლერმონტოვის, შანდორ პეტეფის, ჰოვანეს თუმანიანის, დავით გურამიშვილის ლექსები.
ჯილდოები და პრემიები
ლენინის ორდენი
სსრკ-ის სახელმწიფო პრემია (1973)
ლიტერატურა
სქოლიო
აზერბაიჯანელი პოეტები
დაბადებული 1924
გარდაცვლილი 2007
ლენინის ორდენის კავალრები
ჩელსი (სასტუმრო)

ჩელსი (სასტუმრო)
სასტუმრო ჩელსი — სასტუმრო და ისტორიული ადგილი ქალაქ ნიუ-იორკში, ძირითადად ცნობილი მისი ხანგრძლივი მდგმურების ისტორიით. აქ ცხოვრობდა მრავალი მწერალი, მუსიკოსი, მსახიობი, მათ შორის ბობ დილანი, ჯენის ჯოპლინი, პატი სმიტი, ლეონარდ კოენი, არტურ კლარკი, დილან ტომასი, სიდ ვიციუსი, რობერტ მაპლთორპი, ლარი რივერსი და ენდი უორჰოლის სტუდიასთან „The Factory“ დაკავშირებული მრავალი ადამიანი. სასტუმრო მდებარეობს მანჰეტენის ჩელსის უბანში, უესტ 23-ს ქუჩის 222-ში, მეშვიდე და მერვე ავენიუებს შორის. მიუხედავად იმისა, რომ სასტუმრო ხანგრძლივ მდგმურებს უკვე აღარ იღებს, შენობაში კვლავაც ცხოვრობს მრავალი გამოჩენილი ადამიანი. სტუმრების გაჩერების მაქსიმალური ვადაა 24 ღამე.
რესურსები ინტერნეტში
სასტუმრო ჩელსის სურათების გალერეა
ნიუ-იორკის სასტუმროები
მანჰეტენი
1883 წლის არქიტექტურა
შტარკის ეფექტი

შტარკის ეფექტი — სპექტრული ხაზების გახლეჩა ელექტრულ ველში; აღმოაჩინა ი. შტარკმა 1913 წელს წყალბადის ატომების სპექტრის შესწავლისას. შტარკის ეფექტი შეინიშნება ატომებისა და სხვა კვანტური სისტემების სპექტრებში. მისი მიზეზია კვანტური სისტემის ენერგიის დონეების წანაცვლება და ქვედონეებად გახლეჩა ელექტრულ ველში. ამიტომ ტერმინი "შტარკის ეფექტი" მიეკუთვნება არა მარტო სპექტრული ხაზების გახლეჩას ელექტრულ ველში, არამედ ენერგიის დონეების წანაცვლებასა და გახლეჩასაც ამ ველში.
შტარკის ეფექტი ახსნილ იქნება კვანტური მექანიკის საფუძველზე. განსაზღვრული ε ენერგიის მქონე მდგომარეობაში მყოფი ატომი (ან სხვა კვანტური სისტემა) გარე E ელექტრულ ველში იძენს Δε ენერგიას, რომელსაც შეესაბამება ატომის ერთი შესაძლებელი მდგომარეობა (გადაუგვარებელი დონე), E ველში მიიღებს ε+Δε ენერგიას, ე.ი წაინაცვლებს. გადაგვარებული ენერგიის დონის სხვადასხვა მდგომარეობას შეუძლია შეიძინოს სხვადასხვა დამატებითი ენერგია Δεα (α=1,2,...g, სადაც g გადაგვარების ხარისხია). ამის შედეგად გადაგვარებული დონე იხლიჩება შტარკის ქვედონეებად, რომელთა რიცხვი უდრის Δεα განსხვავებულ მნიშვნელობათა რიცხვს. მაგალითად, ატომის ენერგიის დონე მოძრაობის რაოდენობის მომენტის განსაზღვრული მნიშვნელობისას (h არის პლანკის მუდმივა, J=0,1,2...-სრული მოძრაობის რაოდენობის მომენტის კვანტური რიცხვი) ელექტრულ ველში იხლიჩება ქვედონეებად,რომლებიც ხასიათდებიან mJ მაგნიტური კვანტური რიცხვების სხვადასხვა მნიშვნელობით (mJ განსაზღვრავს M-ის პროექციას E მიმართულებაზე). ამასთან, -mJ და +mJ მდგომარეობებს შეესაბამება ერთნაირი დამატებითი Δε ენერგია. ამიტომ შტარკის ყველა ქვედონე (გარდა ქვედონისა, რომლისთვისაც m=0) ორჯერადად გადაგვარებული აღმოჩნდება (განსხვავებით გახლეჩისაგან მაგნიტურ ველში, სადაც ყველა ქვედონე გადაუგვარებელია).
არსებობს წრფივი შტარკის ეფექტი, როდესაც Δε ენერგია E პროპორციულია და კვადრატული შტარკის ეფექტი, როდესაც ენერგია პროპორციულია. პირველ შემთხვევაში ენერგიის დონეების გახლეჩის სურათი სიმეტრიულია, მეორეში - არასიმეტრიული.
შტარკის ეფექტის მნიშვნელოვანი შემთხვევაა იონის ენერგიის დონეების გახლეჩა კრისტალურ მესერში მეზობელი იონების მიერ შექმნილი შიგაკრისტალური Eკრ. ველის გამო. ეს მოვლენა გასათვალისწინებელია კრისტალთა სპექტროსკოპიაში და მნიშვნელოვანია კვანტური მაძლიერებლების მუშაობისთვის.
შტარკის ეფექტი შეინიშნება ცვლად ელექტულ ველებშიც. შტარკის ქვედონეების მდებარეობის ცვლილება ცვლად ელექტრულ E ველში შეიძლება გამოყენებული იქნეს ხელსაწყოებში კვანტური გადასვლის სიხშირის შესაცვლელად (შტარკის მოდულაცია).
სწრაფად ცვლადი ელექტრული ველის გავლენა ატომების იონების ენერგიის დონეების მდებარეობაზე განსაზღვრავს პლაზმაში სპექტრული ხაზების შტარკის გაგანიერებას. შტარკის გაგანიერება საშუალებას იძლევა შეფასდეს დამუხტული ნაწილაკების კონცენტრაცია პლაზმაში (მაგალითად, ვარსკვლავთა ატმოსფეროში).
ლიტერატურა
კვანტური მექანიკა
კვანტური ფიზიკა
Gemmula unedo

Gemmula unedo — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ერსინა

ერსინა — მყინვარული წარმოშობის პატარა მთის ტბა ასტურიაში, ესპანეთში. მდებარეობს ზღვის დონიდან 1108 მ-ზე. ტბის ზედაპირის ფართობია დაახლოებით 8 ჰა. ტბის სიგრძე შეადგენს 700 მ-ს, ხოლო სიგანე 300 მ-ს. მაქსიმალური სიღრმე 3 მ. ტბის სიახლოვეს, კერძოდ, 600 მ-ში მდებარეობს ტბა ენოლი, რომელთანაც ერთად პიკუს-დე-ევროპის ეროვნული პარკის ფარგლებში ქმნის ლაგოს-დე-კოვადონგის მთიან რეგიონს. ამ ორ ტბას ერთმანეთისაგან გამოყოფს მთა პიკოტა-დე-ენოლი. ერსინა ევტროფიული ტბაა.
სქოლიო
ესპანეთის ტბები
იოსებ აბაკელია

იოსებ აბაკელია
იოსებ კონსტანტინეს ძე აბაკელია (დ. , ქუთაისი ― გ. 1938) — ქართველი ფთიზიატრი, საქართველოში მეცნიერული ფთიზიატრიის ფუძემდებელი, მედიცინის მეცნიერებათა დოქტორი (1924), პროფესორი (1930).
ბიოგრაფია
1903 წელს დაამთავრა ქუთაისის კლასიკური გიმნაზია და შევიდა ნოვოროსიის უნივერსიტეტში. იმავე წლიდან იყო ესერების პარტიის წევრი. დააპატიმრეს რევოლუციურ მოძრაობაში მონაწილეობისთვის. გათავისუფლების შემდეგ ცხოვრობდა ოდესაში. 1911 წელს დაამთავრა მოსკოვის უნივერსიტეტის სამედიცინო ფაკულტეტი. რამდენჯერმე იყო დაპატიმრებული და ციმბირში გადასახლებაც ჰქონდა მისჯილი, მაგრამ რექტორის და სტუდენტების შუამდგომლობით გადაურჩა სასჯელს. 1914 წელს მობილიზაციის დროს იოსებ აბაკელია სამხედრო სამსახურში გაიწვიეს და უფროს ექიმად დანიშნეს ერთ-ერთ საარტილერიო ბრიგადაში.
1918 წლის თებერვალში დაბრუნდა საქართველოში. აირჩიეს ესერების ამიერკავკასიის საოლქო კომიტეტის წევრად. იყო საქართველოს ეროვნული საბჭოს წევრი ესერთა პარტიიდან. საქართველოს საბჭოთა ოკუპაციის შემდეგ ჩამოშორდა პოლიტიკას. 1921 წელს გამოაქვეყნა პირველი ქართულენოვანი სახელმძღვანელო ტუბერკულოზის შესახებ. აბაკელიას თაოსნობით დაარსდა თბილისის პირველი ტუბერკულოზის ამბულატორია (1922; 1925-იდან I ტუბდისპანსერი) და ტუბერკულოზის რესპუბლიკური ინსტიტუტი (1930). 1938-მდე ამ ინსტიტუტის დირექტორი იყო. 1933 წლიდან კითხულობდა ტუბერკულოზის კურსს ექიმთა დახელოვნების ინსტიტუტში. 1935-1938 წლებში ხელმძღვანელობდა თბილისის სამედიცინო ინსტიტუტში მის მიერვე დაარსებულ ტუბერკულოზის კათედრას. გამოიკვლია ორგანიზმში ტუბერკულოზის გავრცელების მანამდე შეუსწავლელი ლიმფური გზები. სხვა ქართველ ფთიზიატრებთან ერთად საქართველოს ყველა კუთხეში ფართოდ გაშალა ტუბერკულოზთან ბრძოლა. დიდ ყურადღებას უთმობდა კურორტ აბასთუმნის განვითარებას. რეპრესირებულია. სიკვდილის შემდეგ რეაბილიტირებულია.
თხზულებები
ტუბერკულოზი, ტფილისი, 1921
ფილტვის და სხვა ორგანოთა ტუბერკულოზი, ტფილისი, 1934
ლიტერატურა
საბჭოთა კავშირის რეპრესიების მსხვერპლნი საქართველოში
დაბადებული 15 მარტი
დაბადებული 1882
გარდაცვლილი 1938
იოსებ
ქართველი ფთიზიატრები
ქუთაისში დაბადებულები
საქართველოს ეროვნული საბჭოს წევრები
ქართველები პირველ მსოფლიო ომში
2212

2212
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
Marcapata District

Marcapata District
The Marcapata District is one of the twelve districts in the Quispicanchi Province in Peru. Created on January 20, 1869, its capital is Marcapata.
Geography
The Willkanuta mountain range traverses the province. Some of the highest peaks of the district are Chumpi, Hatun Ñañu Punta, Wila Jaqhi and Yayamari. Other mountains are listed below:
Ethnic groups
The people in the district are mainly indigenous citizens of Quechua descent. Quechua is the language which the majority of the population (87.29%) learnt to speak in childhood, 12.33% of the residents started speaking using the Spanish language (2007 Peru Census).
See also
Q'umirqucha (Q'umir Qucha)
Q'umirqucha (Yanaq Qusqu K'uchu)
References
Instituto Nacional de Estadística e Informática. Departamento Cusco. Retrieved on November 2, 2007.
ბაზალეთის ღვთისმშობლის ეკლესია

ბაზალეთის ღვთისმშობლის ეკლესია — არქიტექტურული ძეგლი დუშეთის მუნიციპალიტეტის სოფელ ბაზალეთში, აგებულია შუა საუკუნეებში.
ეკლესია დარბაზულია (8,5x5,7 მ), სამხრეთიდან ეკვროდა თანადროული მინაშენი. ნაგებია რიყის და ნატეხი ქვით. კარ-სარკმლების, კამარის და საბჯენი თაღების წყობაში გამოყენებულია კვადრატული აგური. დაზიანებულია: ჩამოშლილია გრძივი კედლების ზედა ნაწილი, კრამიტის სახურავი, ლავგარდანი და გარეთა კუთხეების მნიშვნელოვანი ნაწილი. ეკლესია ამჟმად გადახურულია შიფერით.
შესასვლელს წირთხლების უმეტესი ნაწილი და გადახურვა მონგრეული აქვს. აღმოსავლეთით ნახევარწრიული აფსიდია, რომლშიც ერთი სწორკუთხა სარკმელი და ორი, გეგმით ნახევარწრიული თაღოვანი ნიშია. ნიშებს ზემოთ, წყობაში სარეზონატორო პატარა ქვევრებია ჩასმული. თითო სწორკუთხა სარკმელია შენობის დანარჩენ კედლებშიც. აფსიდში, სარკმლის ქვემოთ, კედელზე, ტრაპეზია მიდგმული. აფსიდის ბოლოებთან თითო მარტივი პილასტრია, რომლებსაც ნახევარწრიული ფორმის საბჯენი თაღი ეყრდნობა. ეს კონსტრუქცია საკურთხეველს დარბაზისგან გამოყოფს. თითო ანალოგიური პილასტრია გრძივ კედლებზეც, რომლებიც მათ დაახლოებით ორ თანაბარ ნაწილად ყოფს. ეკლესიის აღმოსავლეთის ფასადზე, სარკმლის ზემოთ, აგურის წყობის შეღრმავებით საფეხუროვან პოსტამენტზე დადგმული მაღალი ჯვარია გამოსახული, რომლის მკლავებს შორის თითო რომბია ჩასმული. მსგვასი ჯვარი გამოსახული დასავლეთის ფასადზეც. ეკლესიის კედლები დასრულებული იყო ქვის თაროსებრი ლავგარდნით, რომელიც ნაწილობრივ მხოლოდ განივ ფასადებს შემორჩა.
რესურსები ინტერნეტში
დუშეთის მუნიციპალიტეტის ტაძრები
არამაიონა

არამაიონა — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ალავის პროვინციის კუადრილია-დე-გორბეიალდეის კომარკის შემადგენლობაში. ფართობი — 73,27 კმ². მოსახლეობა — 1442 კაცი (2020 წ.).
იხილეთ აგრეთვე
ალავის მუნიციპალიტეტები
რესურსები ინტერნეტში
არამაიონის მუნიციპალიტეტის ოფიციალური საიტი
სქოლიო
ალავის მუნიციპალიტეტები
ალავის ქალაქები
ფრანკფურტის ლიტერატურული სალონი

ფრანკფურტის ლიტერატურული სალონი (EUTERPE) — ქალაქ ფრანკფურტში მოქმედი ქართული ლიტერატურის სალონი, რომელიც დაარსდა 2010 წელს ფრანკფურტის გოეთეს სახელობის უნივერსიტეტის პროფესორის მანანა თანდაშვილის მიერ. სალონი გერმანულად თარგმნის და გერმანიაში გამოსცემს კლასიკურ და თანამედროვე ქართულ ლიტერატურას, 2010 წლიდან მონაწილეობს ფრანკფურტისა და ლაიფციგის წიგნის ფესტივალებში.
2009 წლის 20-25 მაისს ქართული კულტურის ფორუმის კულტურული პროგრამის ფარგლებში გაიმართა „ქართული ლიტერატურის კვირეული“, რომელშიც მონაწილეობდნენ ლაშა ბუღაძე, დათო ტურაშვილი, რატი ამაღლობელი და ბასა ჯანიკაშვილი. ლიტერატურულ საღამოებზე, რომელიც გაიმართა ფრანკფურტის რომანის ფაბრიკაში, ფრანკფურტის უნივერსიტეტსა და წიგნების მაღაზიაში „Bücher vor Ort“, გერმანულად წაიკითხეს ფრაგმენტები ლიტერატურული ნაწარმოებებიდან „აბსურდისტანი“ (ბასა ჯანიკაშვილი), „ჯინსების თაობა“ (დათო ტურაშვილი), „ლიტერატურული ექსპრესი“ (ლაშა ბუღაძე) და რატი ამაღლობელის რამდენიმე ლექსი.
2010 წლიდან ფრანკფურტის ლიტერატურული სალონი თითქმის ყოველთვიურად მართავს ფრანკფურტში ლიტერატურულ საღამოებს და ცნობილია სახელით „ფრანკფურტის ლიტერატურული სალონი ევტერპე“. 2010 წლიდან სალონს 40-ზე მეტი ლიტერატურული საღამო აქვს ჩატარებული გერმანიაში, შვეიცარიასა და საქართველოში.
ფრანკფურტის ლიტერატურული სალონი ძირითადად ფრანკფურტში მოღვაწეობს, თუმცა ლიტერატურულ საღამოებს ატარებს გერმანიისა და შვეიცარიის მასშტაბით. სალონი თანამშრომლობს საქართველოში გერმანიის ფედერაციური რესპუბლიკის საელჩოსთან და 2012 წლიდან მონაწილეობს გერმანიის კულტურის დღეებში, რომელიც ყოველწლიურად იმართება თბილისში. 2011 წლიდან სალონი ასევე თანამშრომლობს გიორგი ლეონიძის სახელობის ლიტერატურის მუზეუმთან, 2013 წლიდან კი საქართველოს მწერალთა სახლთან. სალონი ატარებს ქართული ლიტერატურის საღამოებს გერმანულად და ქართულად.
ფრანკფურტის ლიტერატურული სალონი თარგმნის ქართველ და კავკასიელ ხალხთა ლიტერატურას გერმანულად და ატარებს ლიტერატურულ საღამოებს მწერლებისა და ლიტერატურათმცოდნეების მონაწილეობით. ფრანკფურტის ლიტერატურული სალონი ლიტერატურულ საღამოებს ძირითადად ოთხ ფორმატში მართავს: საავტორო საღამო, წიგნის პრეზენტაცია, პოდიუმ-დისკუსია და ლიტერატურული კითხვა. ფრანკფურტის ლიტერატურული სალონი აქტიურად თანამშრომლობს ფრანკფურტის ლიტერატურულ სახლთან „რომანის ფაბრიკა“ და რეგულარულად, თვის მეორე ხუთშაბათს აწყობს ლიტერატურულ საღამოებს ფრანკფურტში. 2011 წლიდან ფრანკფურტის ლიტერატურული სალონის ღონისძიებები შეტანილია ქალაქ ფრანკფურტის კულტურული ცხოვრების პროგრამაში.
ქართული ლიტერატურის გერმანულად თარგმანის ხელშეწყობისა და მთარგმნელთა მოტივაციის მიზნით 2011 წელს მანანა თანდაშვილმა სალონთან დააარსა მთარგმნელთა და ლიტერატურულ ლექტორთა ასოციაცია.
ფრანკფურტის ლიტერატურული სალონი აქტიურად მონაწილეობს წიგნის საერთაშორისო ფესტივალებზე ფრანკფურტსა და ლაიფციგში. ლიტერატურული სალონის მიერ გამოცემული გერმანული თარგმანების მთავარი რედაქტორი არის გერმანელი ქართველოლოგი იოსტ გიპერტი.
ლიტერატურა
Georgische Gegenwartsliteratur, Reichert Verlag, Wiesbaden, 2010
Techno der Jaguare, Frankfurter Verlagsanstalt, Frankfurt a/M, 2012
Der Geschmack von Asche – Erzählband von Beso Chwedelidze, Literaturverlag Leipzig, 2013
სქოლიო
ქართული ლიტერატურა
რამზან კადიროვი

რამზან კადიროვი (დ. 5 ოქტომბერი, 1976, ცენტაროი, ჩეჩნეთ-ინგუშეთის ასსრ, სსრკ) — რუსეთის სახელმწიფო და პოლიტიკური მოღვაწე.
ჩეჩნეთის რესპუბლიკის პრეზიდენტი 2007 წლის 15 თებერვლიდან (2016 წლის 25 მარტიდან არის ჩეჩნეთის რესპუბლიკის პრეზიდენტის მოვალეობის შემსრულებელი), „ერთიანი რუსეთის“ უმაღლესი საბჭოს ბიუროს წევრი, რუსეთის ფედერაციის გმირი და რუსეთის ფედერაციაში შესული ჩეჩნეთის რესპუბლიკის პირველი პრეზიდენტის, ახმად კადიროვის შვილი.
ჩეჩნეთის პირველი ომის დროს ებრძოდა რუსეთის ფედერაციას, მაგრამ მეორე ომში მამასთან ერთად უკვე რუსული მხარისკენ გადავიდა. მამის პრეზიდენტობის დროს იყო ჩეჩნეთის რესპუბლიკის პრეზიდენტის უსაფრთხოების სამსახურის უფროსი, 2005-2007 წლებში კი იკავებდა ჩეჩნეთის რესპუბლიკის ხელისუფლების მდივნის პოსტს. ასევე არის პოლიციის გენერალ-მაიორი.
კადიროვის მიღწევებად მიიჩნევენ ჩეჩნეთის რესპუბლიკაში მშვიდობის დამყარებას და ომის დროს დანგრეულ გროზნოს აღდგენას, ხოლო ადანაშაულებენ დიქტატორული რეჟიმის დამყარებაში, ადამიანთა უფლებების დარღვევასა და კორუფციაში.
რესურსები ინტერნეტში
რამზან კადიროვის ოფიციალური საიტი
სქოლიო
რუსი პოლიტიკოსები
ჩეჩნეთის პრეზიდენტები
რუსეთის სახელმწიფო მოღვაწეები
ჩეჩნეთის ომის მონაწილეები
დაბადებული 1976
„ერთიანი რუსეთის“ წევრები
დაბადებული 5 ოქტომბერი
პერალტა

პერალტა — ქალაქი და მუნიციპალიტეტი ესპანეთში, შედის ნავარის პროვინციის რიბერა-აგრა-არაგონის კომარკის შემადგენლობაში. ფართობი — 88,4 კმ². მოსახლეობა — 5951 კაცი (2020 წ.).
იხილეთ აგრეთვე
ნავარის მუნიციპალიტეტები
რესურსები ინტერნეტში
პერალტის მუნიციპალიტეტის ოფიციალური საიტი
სქოლიო
ნავარის მუნიციპალიტეტები
ნავარის ქალაქები
Camponotus rothneyi

Camponotus rothneyi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
უსთუფუ

უსთუფუ — სოფელი აზერბაიჯანში, ნახიჩევანის ავტონომიურ რესპუბლიკაში, ორდუბადის რაიონში. მოსახლეობის რაოდენობა — 1 342 კაცი. 2009 წლის მონაცემებით — 1281 კაცი.
რესურსები ინტერნეტში
სქოლიო
ორდუბადის რაიონის სოფლები